Mag verbanne teoloog se terugkeer NGK help | Netwerk24
Deur Pieter de Jager, Reddersburg 23 November 2019 00:00
Die berig " 'Dit was alles oor Belhar': Prof. Jaap ná 37 jaar in amp herstel" (22.11) het betrekking.
Ek kyk na die foto waar prof. Fanie Snyman, uitgetrede dekaan van die fakulteit teologie en religie aan die Universiteit van die Vrystaat, blad skud met die gerekende teoloog prof. Jaap Durand, en wonder wie wens nou eintlik vir wie sterkte hier?
Prof. Durand word terugverwelkom nadat die NG Kerk sy ampsbevoegdheid onreëlmatig ontneem het as gevolg van sy betrokkenheid in die stryd teen apartheid.
Die teologiese fakulteite van die NG Kerk verkeer onder toenemende druk weens hul rol in die vasgelooptheid van die kerk op sieninge oor selfdegeslaghuwelike en Bybelse skrifuitleg.
Mag die terugverwelkoming van die "verbanne" prof. Durand 'n nuwe gees van regsinnigheid en eerbied vir die Bybel terugbring.